>Få færre børn.  Jeg er enig med de fleste ting du siger, men jeg er uenig med dette budskab til danskere, da vi allerede får så få børn at det giver problemer, hvilket er et generelt problem som Europa overordnet set er ramt af, specielt i Øst Europa. Derudover er jeg ikke enig i at man skal absolut tænke alle livsbeslutning i mængden af CO2 de udgiver, da det er ekstremt, specielt når man moralsk prædiker til danskere at de ikke skal have børn, da deres børn udånder CO2.  Hvis et land skal have en bæredygtig befolkningsudvikling, så man undgår økonomiske/social/demografiske problemer, så skal man have en fertilitetsrate på 2.1. Vi ligger dog i Danmark på kun 1.7, imens at Europa overordnet set ligger på 1.5, hvilket er det laveste i hele verden for et kontinent. Til sammenligning så ligger Afrika højest med en fertilitetsrate på hele 5.0 for hele kontinentet. Vi har været opmærksom på vores problem i et stykke tid i Danmark, som vi har givet navnet ældrebyrden. Hvis vi får endnu færre børn i Danmark, så ender vi i en tilstand mange Øst Europæiske lande døjer med lige nu.  Hvis vi skal tale om ting vi kunne skære ned på, som ikke tjener en super produktiv rolle i et samfund, så kunne vi da tale om ikke at have så mange kæledyr, specielt mennesker der har mange katte/hunde. Jeg elsker selv hunde, men det er jo absolut ikke nødvendigt at man skal være ejer til et kæledyr.